Mange døjer med at raglanudtagninger bliver for stramme. Det kan også være udtagninger til f.eks. en V-udskæring. Altså i alle tilfælde hvor du har gentagende udtagninger. Problemet opstår fordi du skal samle lænken op mellem to masker, og danne en ny maske. Her er et enkelt tip til at undgå at din raglan bliver for stram! Vrangsiden: På rækken inden du skal lave din udtagninger, laver du en "slå-om" på det sted din udtagning skal være. Retsiden: Når du kommer til din "slå-om" fra forrige række, lader du den falde af pinden og laver din udtagning med den nu let forlængede lænke mellem de to masker.